****

****

**Bitima**

Sidaamu Dagoomu Qoqqowu Mootimma Ogimmate Dandoo Buuxo Ejense Sidaamu dagoomu qoqqowi mootimma safamate ledo amadante lallawu kiiro 003/2012 M.D kaiminni uurritino mootimmate uurrinshsha ikkitanna lallawunni uyinoonni sokka jeefisiisate ogeeyyete ikkadimma *ogimmate dandoo keene buuxatenni loosu dikkora heewisamaano ikkitino ogeeyye qoqqowohono* ikko hattono gobbate indistirubbara shiqishatenni lophote doogo suwisate jawa kaa’lo assanno qansicha keene kalaqa qara hornyanna kora assite loossanno uurrinshaati.

Qoqqowinkera gilletenninna mootimmaate qajeelshu uurrinshuwanni/kolleejjuwanni tekiniketenna ogimmate rosina qajeelshi istiraateeje kaima assatenni isilanchimmatenna hasiishshaho jawa illacha aatenni loosu dikko hasidhanno ikkado ikkitino, loosu kakkaooshshi noonsarenna loosu hasiranno garinni umonsa fiixoonssitino hattono miinju lophoranna latishshaho murcidhino mannu wolqa kalaqa dandiisanno garinni qajeelshu amanyooti loosu iima hosanni leellanno.

Ogimmate qajeelshsha isilanchimmatenninna ikkadimmatenni massagate dandiisano qaru massaari ogimmate deerri, ikkadimmate keenona tajete woraqati aamamooshshi jirtenna amanyoote diriirsatenni ikkanna Sidaamu daagoomu qoqqowi mootimma haaro safantinota ikkasenni kinni gedensaanni konne looso loossanno mootimmate uurrinsha Sidaamu Dagoomu Qoqqowi Mootimma Ogimmate Dandoo Buuxo Ejense ikkitanno.

Tini uurrinsha gobbanketa latishshu ajuuja jeefissanno ogimmate keenonni buunxoonni loosu dikkora heewisamaancho ikkitino mannu wolqa kalaqate safantino mootimmate uurrinsha ikkitanna qoqqowu ogimmate dandoo buuxo ejense tenne loossa jeefisiisate kaajjado ogimmate keeno amanyoote diriirse owaante aate ragana akata amadde loossano. Kuni biddissi keenote loosi giddo beeqqitanno bissa hasiissanno higgete doogo amadde looso loossanno gede assate loosu harinsho giddo loosu baalu xawadu garinni jeefamanno gedenna leeltanno xe’nera xa’mamooshshu kaajjino garinni heeranno amanyoote diriirsate dandiisanno hornya kaima ssinoho.

Ogimmate dandoo keenora beeqqitanno suppervayizerooti, keenaano, keenote mereershuwa, keenamaanonna keenote harinshora beeqqitanno wolootu bissa keenote ragaanni loosantanno loossa annimmatenninna xa’mamooshshu noo garinni jeefisa dandiitannona keenote amanyooti luphi yiino deerra reekkamanno gede assate, hajamaanote kasso lossate hattono owaante aannohu danchu akatu amanyootinni, kaajjado qansichimmate illachinninna latishshaame hedo amade uyinoonni sokka ikkadimmatenni fula dandaanno gede assa hasiissanno daafira konne looso jeefisate kaa’lanno biddisaa qixxeessa hasiissinno. Sidaamu Dagoomu Qoqqowi Mootimma Amaale Mini jeefisiisaanote biillooyyenna looso murate fushshino lallawi kiiro 003/2012 M.D quwa 14 ‘N’ fidale aana qoqqowu tekiniketenna ogimmate sayiinsenna tekinoloojete biirora uyinoonni roorrimmanna loosi kaiminni hattono qoqqowu ogimmate dandoo buuxo ejensera uyinoonni biilloonyenna loosu qeecha kaiminni konne keenote jeefishshi biddissa qixxeessinoonni.

**Gafa Mite**

1. **Xaphoomu Woro**
   1. **Harancho su’ma**

Kunni biddissi ‘Sidaamu Dagoomu Qoqqowi Mootimma Ogimmate Dandoo Buuxo Ejense Jeefishshu Biddissa’ kiiro 01/2012 M.D yine woshsha dandiinanni.

**1.2. Biddissa Fushshate Biilloonye**

Sidaamu Dagoomu Qoqqowi Mootimma Amaale Mini jeefisiisaanote biilloonyinnaloosu qeecha gumulatee fushshino lallawi kiiro 003/2012 M.D quwa 14 ‘N’ fidale aana qoqqowu tekiniketenna ogimmate sayiinsetenna tekinoloojete biirora uyinoonni biilloonyi kaiminni hattono qoqqowu ogimmate dandoo buuxo ejensera uyinoonni biilloonyi kaiminni konne keenote jeefishshi biddissa fushshitino.

**1.3. Tiro**

Qaaleho wole ragaanni tiro aannoha ikka hoogiro kunni biddissi giddo:-

**1.3.1. Biiro:-** Yaa Sidaamu dagoomu qooqqowi mootimma tekinikena ogimmate sayiinsenna tekinoloojete biiro yaate.

**1.3.2.** **Ejense:-** Yaa Sidaamu dagoomu qoqqowi mootimma Ogimmate dandoo buuxo ejense yaate.

**1.3.3.** **Aliidi Soreessa:-** Yaa Sidaamu dagoomu qoqqowi mootimma tekiniketenna ogimmate sayiinsenna tekinoloojete biiro sooreessa woyi ejensete dayirekitericha yaate.

**1.3.4.** **Keenote mereersha/xaawa:-** Yaa tantanosi ogeeyyetenni buuxamino ogimmate dandoo buuxo keeno harisate afansha uyinoonni mootimmate woyi gillete qajeelshu uurrinsha hattono owaante uyiitanno indistire/uurrinsha yaate

**1.3.5.** **Ogimmate dandoo keeno:-** Yaa keenamaanchu hasiissanno dandoo deerrira iillinoha ikkasi buunxanni doogoti.

**1.3.6.** **Keenaancho:-** Yaa mittu woyi mittu aleenni ikkino ogimmate daninni hasiissanno rosu

deerra woyi qajeelsha hattono loosu gade guutise indistiretenni filaminoha, keename ikkadimmasi

buunxxoonnihunna keenote hayyo iima qajeelsha adhe afansha uyiinoonnisi keeno assanno

indistirete ogeessaati.

**1.3.7. Keenamaancho፡-** Yaa qajeelshshunni woyi rosichunni afirino ogimma daninni noosi

dandoo deerra buuxate umisi wo’ma fajjonninna hassattonni keenote mereersha shiqe

keenamate borreessamino qansichaati.

**1.3.8.** **Ogimmate dandoo፡-** Yaa yannatenni bikkamino looso loosate qajeelshunni woyi rosichunni

afirino egenno, ikkadimmanna ogimmatee loosi jirte amade leellatena loosu iima hosiisa

dandaate.

**1.3.9.** **Ogimmate dandoo afanshu woraqata፡-** aYa federaalete tekiniketenna ogimmate rosunna

qajeelshshu ejense su’minni qoqqowu ogimmate dandoo buuxo ejensera shiqanno tajete/afanshu

woraqata ikkanna sanadete anni ogimmate dandoo keeno amanyootinni keenameenna

ikkadimmasi buunxoonnita xawissanno sanadeeti.

**1.3.10. Keenote Massaara፡-** Yaa ogimmate dandoo buuxate keenaanchu keenamaanchu egenno,

ikkadimmanna dandoo tittirshunni taje gamba assano sanadeeti.

**1.3.11. Afansha፡-** Yaa keenote mereerrshi/xaawi woyi keenaanchu hasiissanno dandoote

ikkadimma wonshite leelturo ejensetenni uyiinanni hawaqishshaati.

**1.3.12. Haaroonsa፡-** Yaa keenote mereershiranna keenaanote uyinoonni afansha woyi

keenamaanote uyinoonni ikkadimmate buuxo tajete woraqata uyiini yannanni kayiise 3 diri

gedensaanni ogimmate deerri (EOS) soorrama hoogguro haaroonsate harinshooti.

**1.3.13. Suppervayiizere፡-** Yaa ejensete ogeessa woyi indistirete massagote keenaancho ikke keenote hayyo qajeelsha adhe keenote mereershuwanni keenote owaante uyiinanni yannara ejense riqiwe keenote massaaranna wole keenote loosira hasiissanno foormaate haare keenote mereershira leellatenni keenote harinsho xaaphooma rippoorte hattono keeno harinsoonni babbaxxitino sanadenna keenote massaaarubba ejensete shiqishanno woyi keenate massaarubba qixxaabbanno yannara harunsonna irko assanno ogeessaati

**1.3.14. Keenote Mereershi Qineessaancho፡-** Yaa keenote mereershimma afansha uyinoonni uurrinsha/indistire riqiwe keenote loosi qinaawino garinni jeefamanno gedenna ejensete ledo xaadooshshe assanno gede keenote mereershinni higgaawe borronni su’minnoonni/riqinbboonni qansichaati

**1.3.15. Keenote hayyo qajeelsha፡-** Yaa keenote looso lainohunni keenote harinshsho jeefinsanni jirte xawisanno/egensiisanno hedo cu’mishiishate qajeelshaati

**1.3.16. Tumote- Dawaro፡-** Yaa keenaanchu keenamaanchu keenote jeefishsha tittirshunni ha’runse taje gamba assihu gedensaanni kaajjado loososinna leeltino laanfe bade keenamaancho xawisanno harinshooti.

**1.3.17. Woloota Loosaasine፡-** Yaa ogimmate dandoo keeno buuxo ejense giddo qaxarante loossanno loosaasine giddonni baatooshshu ogeeyye, oofaano, keenote massaari hitimatenna fincote loosaasine, tajenna maareekkote loosaasine, tajete gashshooti ogeeessa, sertefikeeshiinete ogeessa yaate.

**1.3.19. Koffeenya፡-** Yaa ogimmate dandoo buuxo ejensenni uyinooni owaantenni kasso hoogatenni shiqanno mashalaqqenna hedo xaphi assite amaddanno.

**1.3.20. Satalaayite keenote mereershsha፡-** Afansha uyinoonninsa keenote mereershuwa qixxeessitanno yannate geeshshi keeno harinsanni mereersha yaate.

1.3.21. Kompuuterayiziidde egennote keeno**፡-** Yaa deerra III nna aleenni ikkitino ogimma egenno keeno /knowledge Asessement/ kompuutere horoonsiratenni uyiinanni keenooti. **1.3.22.Loose leellishate keeno፡-** Yaa keenamaanchu mittenna mittete aliidi projekituwa loose leellishatenni dandoosinna ikkadimmasi keennanni harinshooti

**1.3.23. Dandoote kifile/ahaade፡*-***Yaa mittu ogimmate daninna deerri hunda loosama hasiissanno loosu kifilla yaate.

**1.4. Koo/tee xawishsha**

Kunni jeefishshu biddissi sanade giddo labbaahunni xawinsoonniri baalu mehaatano ledanno.

**Gafa Lame**

**2. Biddissu Hornya, hasiishshu koranna jeefamanno yanna**

**2.1. Hornya**

Kuni biddissi keenote loosira beeqqitanno bissa hasiissanno hasiisanno higgete jeefishsha harunsite loossa jeefissanno gede assatenna xawadonna xa’mamooshshu noo keenote amanyoote kaajjishe diriirsateeti.

**2.2. Biddissu Hasiisino kora**

2.2.1. Keenote amanyoote woyyeesse luphi yiino deerrira illishate hajamaanote kasso gotti assa kaa’lannohura,

2.2.2. Suppervayizerootu, keenaano, keenote mereershuwa, keenamaanonna keenote loosira beeqqitanno wolootu bissa keeno lainohunni loossanno looso annimmatenninna xa’mamooshshu nn doogonni jeefissanno gede kaima ikkano daafira,

2.2.3. Ejensetenna hajamaanote mereero heeranno xaadooshshe woyyawino deerrira iillishate.

**2.3. Biddissu Jeefamanno yanna**

Kuni biddissi Sidaamu dagoomu qoqqowi mootimma Ogimmate dandoo buuxo ejensenni

gaamantanno suppervayiizerooti, keenaano, wollotu ejensete loosaasine hattono afansha

uyinoonninsa keenote mereershuwanna keenamaanote iima jeefisamannoha ikkanno

**Gafa Sase**

1. **Keenote Loosira Beeqqitanno Bissa Wonshitara Hasiisanno Balaxote Hajubba** 
   1. **Suppervayizere wonshitara hasiisanno balaxote hajo** 
      1. Rosu qixxaawo ajanni ajeenna umi digire noosihu
      2. Ogimmate keeno amanyooti qajeelshsha adhinohu
      3. Keenote loosi harinsho mixo mixira, qixxeessa, harunsa, qorqoranna rippoorte shiqisha dandaannohu
      4. Ejensete loosanni noo ogeessa ikke amanyootu xe’ne leellisheenna kisse shiqqe egentino ikkihu
      5. Keenote loosi iima ikkado ikkitino egenno noosihu
      6. Looso harisate ikkitanno ikkado kompuuterete egenno afirinohu
      7. Looso ammanamatenni, xawadu garinninna xa’mamooshshu noo garinni fulannohu
      8. Indistiretenni dagganno suppervayizerooti loossanno uurrinshanni loosu jeefonsanna akatu amanyootensa xawissanno borro shiqisha dandiitannori

**3.2. Keenaanchu wonshara hasiissanno balaxote hajubba**

3.2.1. Hasiisanno rosu deerra shiqisha dandaannohu

3.2.2. Indistiretenni filaminohu, ogimmatenni loosanni noohu, ajanni ajeenna lame diro loosu

gade noosiha ikke loosanno uurrinshanni xawishshu borro shiqisha dandaannohu

3.2.3. Keenaancho ikkanno ogimmanni keename ikkado ikkihunna keenanno deerrinni mitto

deerra gotti yee keename ikkado ikkinohu

3.2.4. Ogimmate keeno amanyooti qajeelsha adhe keenote loosira fajjaaleessa ikkinohu

3.2.5. Loosoho hasiissanno ikkado kompuuterete egenno afirinohu

3.2.6. Haaro egennonna ikkadimma afirinohunna woloota ikkado assate hixamanyannohu

3.2.7. Wolootu ledo halamenna waaxame loosate hasatto noosihu

3.2.8. Dancha akatu amanyoote afirinohunna loosanno uurrinshanni woyi indistirenni loosi

yannara akatu amanyooti xe’nenni kisse shiqqe egentinosi ikkihu

**3.3. Keenamaano wonsha hasiissanno balaxote hajubba**

3.3.1. Keenamate fajjaaleessa ikkannohu

3.3.2. Tekiniketanna ogimmate qajeelaancho ikkiro hasiissanno rossu taje shiqisha dandaannohu

3.3.3. Keenamanno ogimmanna deerrira hasiisanno keenote baatooshshe baatinohu

3.3.4. Harunse nooha ogimmate deerra keenamate albaanni xa noo ogimmate deerrinni keename

ikkado ikkkasira taje shiqisha dandaannohu

**3.4. Keenote mereershshi wonsha hasiissanno balaxote hajubba**

3.4.1. Keenote mereershshimma afansha afirate balaxe xa’mo shiqisha

3.4.2. Afansha xa’minoonni ogimmate deerrinna istaandaardete kaiminni worki shooppete tantano wo’ma ikka

3.4.3. Caabbichu wolqa shiqo huluullo gatisate ikkado jenereetere (Stand by Generator) noosihu

3.4.4. Afansha xa’minoonnihu deerra III nna hakkiinni aleenni ogimma keensiisate ikkiro neetti worke (net work) noohanna keenamaanote kiiro garinni ikkado kompuuterete laabe (computer lab) noosihu

3.4.5. Xa’mo shiqqino ogimmate danninni worki shooppete kaa’laanchu ogeessi noosihu

3.4.6. Keenote owaante yannara horoonsi’nanni ikkadu shumate mini, wayiinna bununna

sha’ete owaante uyiinanni mini/dargi noosihu

3.4.7. Keenote looso qineessanno qineessaancho borrotenni riqiwe egensiisa dandaannohu

**Gafa Shoole**

1. **Ogimmate dandoo keeno loosira beeqqitanno bissa biilloonyenna loosu qeecha**

**4.1.** **Suppervayiizerete biilloonyenna loosu qeecha**

4.1.1. Keenote massaarra paakeeje /keenaanchunna keenamaanote paakeeje/ woyi (assessment tools packages) seekke kiire ragunni poostaho worreenna cufantinota buuxe adhanno.

* + 1. Keenote hasiissano rippoortetenna qorqorshshu foormaatubba adhatenni gaamamino keenote mereershira haranno.
    2. Ejense riqiwatenni harunso assanno keenaanote ledo sheemaate e’anno
    3. Keenote kaa’lanno baalanku uduunni wo’mansa keenaanchu ledo ikke buuxanno.
    4. Keenote kifilera eino keenamaanchi keenote mereershira borreessamasi, halaalaancho borreessamino kiiro (Admission Slip) amadinoha ikkasi woyi umosi xawisanno higgaawe mattaawoqu kaarde amadasi keenaanchu balaxe buuxasi harunsanno.
    5. Keenamaanote keenote hornyinna jeefo, qoossonsanna, xa’mamooshshe,w.k.l hajubba iima keenaanchu ledo ikke xawishsha aanno.
    6. Keenote yannara gashshootu loosi hajora horoonsi’nanni yannate geshshira biiro keenote mereershinni haare qineessanno.
    7. Keenote mereershira keenaanote ledo ikke barru barrunnita keenote prograame fushshanno.
    8. Keenote massaari paakeeje /keenaanchunna keenamaanchu paakeeje/ hattono keenote hasiissanno foormaatubba kiire malaatisiise keenaanchoho aanno, keenote loosi goofanno yannara keenaanchu ragunni wonshinoronna malaatisinoro kiire buuxe adhanno.
    9. Keenote loosi isilanchimmatenni loosamanni nooro kaajjishe harunsanno, irkisanno, buuxanno.
    10. Keenote loosi harinshora shiqanno koffeenya keenote mereershi riqiwaanchinna keenaanchu ledo halame wiinamu dawaro aanno.
    11. Keenaanchu loosu jeefonna keenote mereershi tantano lainohunni qorqorshshu foormaate garini qorqore rippoorte shiqishanno.
    12. Barru barrunni harinsoonni keenote gumi taje koppe keenote mereershira aanno.
    13. Keenote looso gude higanno yannara keenote massaarubba, foormaatubba hasiissanno taje danu danunni bade hajo la’anno bissara shiqishanno.
    14. Deerra 3 nna deerra 3 aleenni kompuuteretenni uyiinanni egennote keeno harisatenni keenamaanchu guma keenaanchoho aanno.
    15. Keeno hanafate mittu barri albaanni keenote mereershira leellanno.
    16. Kompuuteraayiize egennote keeno fojo agarama buuxisate hasiissanno yannara keenote owaante qixxaawo dayirekitoreetenni buuxissisiranno.
    17. Loose leellishate keeno yannara mitte keenote doyiichonni 10 aleenni keenamaano mitte kifilera keenantanno ikki gede harunso assanno.
    18. Keenote harinshora injanno/tolanno ikkiri kalaqamiro keeno uurritanno gede assanno

**4.2. Keenaanchu biilloonyenna loosu qeecha**

4.2.1. Keeno uyiinanni mittu barri albaanni balaxe keenote mereershira leellasi suppervaayizerete egensiisanno.

* + 1. Keenote albaanni suppervayizerichu ledo ikke keenote hasiissano uduunni istandardete gaarinni qixxaawasi buuxanno.
    2. Keenote massarra suppervayiizerete wiinni adhe qorophotenni amade keenote loossira calla hosiisanno.
    3. Keenamaanote keenote amanyoote, keenote harinshona amado lainohunni ikkado xawishsha aanno.
    4. Keenaancho ikkasi xawissanno ogimmate wodho woyi danbete uddanonna baaje wodhanno/horoonsiranno.
    5. Keenamaanote halaalaancho mannimma buuxatenni keenote simimme sheemaate malaatisiisatenni keenote looso hanafisiisanno.
    6. Hasiisanno keenote gumanna loosu iima hossino keenote massaarra woyi paakeejubba suppervayiizerete ragunni amade aanno.
    7. Keenamaanote keenote taje gamba assatenni gumulo aanno.
    8. Keenote harinsho giddo woyyaawa hasiissanno hajubba heedhuro ogimmate hedo aanno/shiqishanno.
    9. Deerra 3 hattono deerra 3 aleenni kompuuteretenni uyiinanni egennote keeno guma suppervayizerete wiinni adhe loose leellishate keeno gumi taje ledo xaadise qineessanno.
    10. Loose leellishate keeno yannara mitte keenote doyiichora/yannara 10 keenamaano calla keenanno.

**4.3. Keenamaanote tegibbarenna roorrimma**

* + 1. Boreessamate shiqanno keenamaanchi umo keenate foorme (self assessment Guide) kaiminni umosi keene borreessammanno foorme iima wonshanno.
    2. Egennotenna loose leellishate keeno pirojekite loosanno.
    3. Keenote barra shiqino ikki keenamaanchi shiqa hoogino higgaawe korkaata shiqisha hoogiro keenote owaante baatooshshe wirro baate keenamanno.

**4.4. Keenote xaawi biilloonyenna loosu qeecha**

4.4.1. Keenote mereershuwa uminsa qajeelaano gobbaanni wole keenamate hasatto noonsa keenamaano adhite borreessatenni keenote shiqqanno gede assitanno.

4.4.2. Keenote pirograame amadisiisate keenote baatooshshira eo ikkino baankete darrasanya (slip) keenamaanote tittirshu taje (Log book) ledo amadisiisse ejensete shiqishshanno.

4.4.3. Keenote mereershshi mereershsha ikke keeshshate afanshu fajjo xa’ma hasiissanno.

4.4.4. Keenamaanote keenote looso lainohunni assa hasiissannonsanna assa noonsa ikkire balaxe egensiisa.

4.4.5. Keenote hasiisanno babbaxxino udduunne keeno hanafate albaanni qixxaawanno gede assa

4.4.6. Keenote loosi qinaawino garinni harano gede keenote mereershi qineessaanchi, uduunnu kifile sooreessi, worki shooppete kaa’laanchi, adawa agarsiissannori, w.k.l yannansa agarte leeltanno gede assa

4.4.7. Keenamaanote koffeenya buuxannonna tirote hedo shiqishshanno koffeenya macciishitanno komite miila riqiwa

4.4.8. Keenamaanote wiinni biddissu garinni gamba assinanni womaashshi giddonni ejensete dilaala keenamaanote kiiro garinni shallage yannatenni ejensete eo assa

4.4.9. Qoqqowu ejense affino doogonninna afansha uyiteenna saatalaayite keenote mereersha qixxeessa

4.4.10. Ogimmate dandoo keene buuxate amanyooti iima uurrinshate bissaranna dagoomaho hedo cu’mishiisha

4.4.11. keenante ikkado ikkitino keenamaanota hasiissanno taje amadatenni:- (keenamaanchu halaalaancho su’ma 3x4 ikkitino fotonna orijinaale sertefikeete 20 birra baatisiise) keeno gooffu barrinni hanafe 10 barri giddo ejensete biironnni haaratenni keenamaanote aa

4.4.12. Suppervayiizerete ledo ikkatenni keenote harinsho qorqorsha assa

4.4.13. Barraho harinsoonni keenote gumi taje foto koppe suppervayiizerete iillisha/aa,

**4.5. Wolootu ejensete loosaasine loosu qeechanna biilloonye**

**4.5.1. Baatooshshu oofiisere loosu qeechanna biilloonye**

Shiqqanno fulote propozaalenna loosu jeefo rippoorte kaiminni baatooshshe baatanna womaashshu fulo wodho garinni yannatenni fulo dirrise guda

**4.5.2. Oofaanchu loosu qeechanna biilloonye**

Uyiinannisi loosu sokka garinni gaamantino ogeeyyenna hasiisanno uduunnicho hodhisatenni loosu baayiicho iillishe loosu goofa geeshsha hasiissanno owaante aa

**4.5.3. Keenote massaarra hitimatenna fincote loosaasinchi loosu qeechanna biilloonye**

Dayirekitoreetetenni uyiinanni keenote prograame garinni keenote massaaranna babbaxxitino foormaatubba koppe assa, mitteenni amadisiise kiire poostaho wore cufanna fojose agara

**4.5.4. Tajetenna maareekkote loosaasinchi loosu qeechanna biilloonye**

Tenne loosu kifilera dagganno keenote massaarra amaddino ragunni cufantino poostuwanna hajo la’anno sooreessinni malaatisantino ogimmate dandoo buuxo hattono afanshu tajete woraqatta iima ejensete maattama kadisiisa

**4.4.5. Tajete gashooti ogeessi loosu qeechanna biilloonye**

A/keenote taje gamba assa, tantana, tajete maareekkote golira maareekkanna

fojo agare hasiisano bissara aa

B/ Uyiinoonnisiha hallaalaancho keenote guma ammanamooshu noo doogonni tajete maareekko golira eessa

**4.5.6. Sertefikeeshiinete ogeessi loosu qeechanna biilloonye**

A/Ikkado ikkitino keenamaano tittirshu taje tajete gashooti dayirekitoreetenni haare ogimmate dandoo afanshu tajete woraqata qixxeesse hajo la’anno sooreessira shiqisha

B/ Ikkado ikkitino keenamaano afanshu tajete woraqata qixxeessanno yannara shiqino su’mu tittirshi halaalaanchimma buuxa

**Gafa Onte**

**5. Ogimmate dandoo keeno loosi harinshora beeqqitanno bissa qoossonna xa’mamooshshe**

**5.1. Qoosso**

**5.1.1. Suppervayizerete qoosso**

5.1.1.1. Keenote loosira kaa’litanno hedo aa/shiqisha,

5.1.1.2. Suppervayiizerete dhuka kaajjishate uyiinanni qajeelsha beeqqa,

5.1.1.3. Gaamamino ogimmate dandoo keeno looso aliidimmatenni massaga

5.1.1.4. Suppervayizerete gaamo lainohunni koffeenyu heeriro hajo la’anno bisira koffeenya shiqishira

5.1.1.5. Ejensete wiinni keenote mereershira heere keenote harinsho lainohunni ogimmate kaa’lo xa’ma

5.1.1.6. Supperviizhiinete woy kopuuteraayiize keeno fooliishshote barrira loosino loossira higgaawe baatooshshenna ledote horo afira

**5.1.2. Keenaanchu qoosso**

5.1.2.1. Keenote looso jeefisanno yannara babbaxxitino bissa xiiwonni xawadonna mittu

widira dassanno ikkiha ikka

5.1.2.2. Keenote loosira hasiisanno uduunicho istandardete worroonni garinninna kiironni wo’manno gede xa’ma

5.1.2.3 Keenote harinsho iima wolqate aleenni ikkino qarri xaadiro suppervayizerete ledo xaadisire keeno mura/uurrisa

5.1.2.4 Uyiinanni keenote gaamooshshi iima koffeenyu heeriro hajo la’anno bisira borrotenni shiqishire dawaro afira

5.1.2.5 Keenote looso jeefisiro eino sheemaati garinni hasiisanno baatooshshe xa’mira

**5.1.3 Keenamaanchu qoosso**

5.1.3.1. Keenote mereershinni, keenaanchunna suppervayiizerete wiinni keeno lainohunn ikkado xawishsha afira

5.1.3.2. Keenote daafira kaajjishshano hedo aa

5.1.3.3. Keenamaanchu keenote harinshora koffeenyu heerisiro hajo la’anno bissara borrotenni shiqishire dawaro afira

5.1.3.4. Keenote istandarde (EOS) garinni worroonni keenote gibaatubbanni keenama

5.1.3.5. Keenaanchu wiinni ikkado tumote dawaro afira

5.1.3.6. Ikkado ikkino ogimmate deerrira afanshu tajete woraqata afira

5.1.3.7. Keenote worroonni saate wo’munni wo’ma horoonsira

**5.1.4. Keenote mereershi qoosso**

5.1.4.1. Hasiissanno balaxote hajo wonshe keenote mereersha ikka

5.1.4.2. Afansha afirino ogimmanni keensiisira

5.1.4.3. Keenamaanote wiinni gamba assinanni keenote baatooshshi giddonni dilaalasi afira

5.1.4.4. Keenote gedensaanni keenamaanote keenote gumi koppe afirate/adhate

5.1.4.5. Keenote looso lainohunni xawishsha xa’ma

5.1.4.6. Keenote harinsho lainohunni woyyaawa hasiisannori iima hedo shiqisha/aa

**5.2. Xa’mamooshshe**

**5.2.1. Suppervayiizerete xa’mamooshshe**

5.2.1.1. Keenote mereersha keenote albaanni istandaardete garinni tantanamasi keenaanchu ledo ikke buuxa

5.2.1.2. Keenote harinsho qorqoratenni hattono keenote massaaranna keenamaanote guma

keeno goofuhunni 5 barri giddo rippoorte ass/shiqisha

5.2.1.3. Gaamamino keenote loosi harinsho basete leelle harunsanna hasiissanno kaa’lo assa

5.2.1.4. Keenote harinsho giddo ka’anno xa’monna koffeenya haare dawaro aa

5.2.1.5. Keenote mereershshi keenote pirograamera gaamantino keenaano calla badatenni

loosoho bobbaasa

5.2.1.6. Keenote massaaranna keenamaanote gumi fojo agaranna agarsiisa

5.2.1.7. Keenamaanote keenote guma ikkitanno ikki doogonni soorramanno gede assa hooga

**5.2.2. Ogimmate keenaanchi xa’mamooshshe**

5.2.2.1. Keenote uduunnichinna keenote harinsho iima ogimmate hedo aa

5.2.2.2.Suppervayiizere uyiitanno taala hasiissanno hedonna tirote doogo adhe loosu iima hosiisa

5.2.2.3. Keenote loossa wo’mu xa’mamooshshinni fula

5.2.2.4. Ejensetenni fultino ogimmate keeno wodhonna jeefishshu biddissuwa ayiirrisanna agadha

5.2.2.5. Keenote loosi hanafate albaanni ikkado uduunnichu shiqo heeranna maashiinere loosoho qixxaabbinota ikkase buuxa

5.2.2.6. Keenamaanote qoosso agaranna hasiissano doogonni owaante aa (hanqa agura, mittu

widira dassa agura, huxuxxeessa agura, xonama agura, tootayyeessa agura, w.k.l)

5.2.2.7. Keenote akati garinni hasiissanno wodhote uduunne, jaddo gargadhinanni

uduunnichonna baaje horoonsira

5.2.2.8. Keenamaanote wiinni ka’anno koffeenya tajetenni irkisantino dawaro aa,

5.2.2.9. Keenamaanchu ledo maalu fiixoomitte, baxxino xaadooshshi woyi simimmete

hooga/gibbo heedhuro balaxe suppervayiizerete egensiisa

5.2.2.10. Keenate afanshi fajjo yanna sa’u ikkinni haaroonsa

5.2.2.11. Mittu mittunku keenamaanchira ikkadonna xawado tumote dawaro aannna laanfesi egensiisa

5.2.2.12. Keenote yannara istandardete garinni ikkado, halaalaanchoona ammanamooshshu

noo taje gamba assatenni baalunkura taalo gumulo/ guma aa

5.2.2.13. Hasiisanno keenote gumanna loosu iima hossino keenote massaarra/paakeejubba

suppervayizerete shiqisha/aa

5.2.2.14. Keenote yannara addi addi lakkichu amalinni (suusenni) amadisiisano coyiinni meessaneeto agadha

5.2.2.15. Keenote massaaranna keenamaanote gumi fojo agaranna agarsiisa

5.2.2.16. Muishshsha gamba assatenna bainchu assootinni co’icha ikkanna wolootano sharrama

5.2.2.17. Loose leellishate keeno assinanni woyiite mitte keenote yannara 10 keenamaano

aleenni keena hooga

5.2.2.18. Keenote massaara koppe assa hooga

5.2.2.19. Keenote loosira gaamami gedensaanni keenote loosi iima leella dandaanno ikki

keenaanchi woshshatto assinanni yannara egensiisa noosi

**5.2.3. Keenamaanote xa’mamooshshe**

5.2.3.1. Keeno hanafate 30 xiqqeessi albaanni balaxe leella

5.2.3.2. Keenote higgena wodho afanna loosu iima hosiisa

5.2.3.3. Keenote albaanni wonshinanni formaatubba wonsha

5.2.3.4. Egennote keeno noonsa ogimmanna deerruwa 50% anganna aleenni guma

maarekisiisa

5.2.3.4.Loose leellishate keeno pirojekituwa wo’millunni loosa

5.2.3.5. Keenaanchunna suppervayiizerete wiinni uyiinanni xawishsha hegerse macciishatenni

loosu iima hosiisa

5.2.3.6. Keenote uyiinoonni keenote paakeeje keenaanchoho wirro daware qola

5.2.3.7. Keenote mereershinni keenote loosira uyinoonni uduunne ragunni horoonsire qola

5.2.3.9. Keenote yannara hoolloonni elekitiroonikete uduunnenna jaddo iillishanno uduunne

amade leella hooga

5.2.3.11. Keenamanno ogimma daninna deerrinni baata hasiissanno owaantete baatooshshe baata

5.2.3.12. Keenamaanchu keenamate shiqanno yannara baatino darrasanya/slip/, e’ate uyinoonni

kaarde/isiliippe hattono ayiimmasi xawisanno mattaawoqu kaarde amade leella noosi

5.2.3.13. Keenote guma babbaxitino doogonni (muishsha gamba assatenni, koo/tee

xaadooshshinni, fiixoomittetenni, waajjishiishatenni, wkl) soorrirate wo’naala

agura/hooga

5.2.3.14. Wole keenamaancho riqiwe keenama agura

5.2.3.15. Keenote harinsho cancisha hooga (waajjishiisha, giwama, gilishsha, xonama, wkl)

5.2.3.16. Keenote yannara hasiisanno ikkire loosa agura (wolu keenamaanchu loosino dawaro

la’a woyi korroja/korrojisiisa, wole keenamaano cancisha)

**5.2.4. Keenote mereershi xa’mamooshshe**

* + - 1. Yanna agare fajjo haaroonsa
      2. Keenote baatooshshe higgaawe doogonni gamba assa
      3. Keenamaanote taje baalanta hardenna softe koppenni qineesse shiqisha
      4. Keenamaanote wiinni keenote hajora gamba assinanni keenote baatooshshi dilaali woxe keenote loosira calla horoonsira
      5. Afansha afidhino ogimma deerrinni calla keenote xa’mo shiqisha
      6. Keenote hasiissanno massaarra kaayizenete amanyootinna tantane loosansa buuxe keenote mittu barri albaanni suppervayiizeretenna keenaanote xawisa
      7. Keeraancho ikkitino keenote harinsho heedhanno gede hajo la’anonsa adawote bissa ledo ikkatenni harunso assa
      8. Balaxxe shiqqino woyi sayiinsoonni ogimmate keenamaano tittirshshi giddo noo ikki keenamaano keeno assinanni barra wole keenamaano lede xa’mo shiqisha hooga
      9. Ikkado ikkitino keenamaanora dandoote buuxo sertefikeete ejensetenni haare keenamaanote beeha
      10. Keenote loosira hasiissanno mitte yannate geeshshi biiro qixxeessa
      11. Keenote guma hasiissanno ikki doogonni soorrisiisate wo’naalshsha assa hooga
      12. Keeno harinsanni yannara keenaanote loosi giddora hasiisanno ikki garinni e’a hooganna keenote harinsho cancisha hooga

**Gafa Lee**

**6. Biilloonyena loosu qeechansa fultino ikki bissa iima adhinanni higgete qaafo**

**6.1.** **Loosu qeecha fulino ikki suppervayiizere iima adhinanni higgete qaafo**

6.1.1. Mittu suppervayizerichi uyinoonnisi keenote paakeeje xeisiro higgetenni xa’mamannohu noo gedeenni heereenna suppervayizerimmatenni kiamanno gede assinanni

6.1.2. Keenamanno gede keenote mereershinni fajjo afirinno ikki keenamaancho keenamanno gede

assiro keenamaanchu gumi diigameenna suppervayizerichu higgetenni xa’mamanno.

Suppervayizerimmatennino kiamara dandaanno.

6.1.3. Keenote gumi soorrame leelliro woyi keenantino ikki keenamaano keenantino gede asse rippoorte shiqishiro higgetenni xa’mamanno.

6.1.4. Keeno xa’mitanno ogimmanni qajeelsha aanni leelliro suppervayizerimmatenni kiame hasiisiro higgetenni xa’mamanno.

6.1.5. Su’misinni woyi minaamasi su’minni keeno hasidhanno ogimmanni kolleejje fa’ne leelliro suppervaayizerinetunni kiame higgetenni xa’mamanno.

6.1.7. Keenotenna sertifikeeshiinete ledo fiixoomu noonsa hajubba ledo amadantino xe’ne hattono akatuna amanyootu mitiimma loose/kalaqe leelliro hasiissanno higgenni xa’mamannoha ikkanno.

**6.2. Biilloonyenna loosu qeecha fulino ikki keenaanchi iima adhinanni higgete qaafo**

* + 1. **Qaalu qorophishsha aa**

Konni biddissi giddo gafa shoolu iima loosu qeechanna biilloonye lainohuunni taru kiiro 4.2.1 kaayiise 4.2.7 hattono taru kiiro 4.2.9 kaayise 4.2.11 geeshsha worroonnire xeise leelliro hattono keenaanchu xa’mamooshshi giddo taru kiiro 5.2.2.1 kaayiise 5.2.2.4 geeshshanna 5.2.2.6 kaayiise 5.2.2.11, 5.2.2.13, 5.2.2.14 geeshsha, ledotenni 5.2.2.17 nna 5.2.2.19 iima worroonni wodho sae/xeise soreessimmasi fula hoogiro.

**6.2.2.** **Borrote qoropho uyiinannihu**

Aleenni cinaancho quwa 6.2.1 worroonnihu noo gedeenni heereenna hunosi layiinkki doyiichcho ikkiturooti

**6.2.3. Keenaanchimmate loosinni kiamannohu**

Aleenni cinaancho quwa 6.2.1 nna 6.2.2 iima worroonnihu noo gedeenni heereenna

hunosi 3kki doyiichora ikkituronna gafa shooleho quwa 4.2 taru kiiro 4.2.8 hattono

gafa oneteho quwa 5.2.2 taru kiiro 5.2.2.5 nna 5.2.2.12, 5.2.2.15, 5.2.2.16 nna

5.2.2.18 iima worroonni woro sae leelliro afanshasi diinge hajote kaajjilli garinni

gobbate higgenni xa’mamanno gede assinanni.

* 1. **Loosu qeechanna biilloonye fulino ikki keenamaanchi iima adhinanni higgete qaafo**

6.3.1. Keenamaanote xa’mamooshshi giddo taru kiiro 5.2.3.1, 5.2.3.3, 5.2.3.11, 5.2.3.12, nna 5.2.3.14

iima worroonni woro sae leelliro keenote beeqqanno ikki gede assinanni.

6.3.2. Keenamaanote xa’mamooshshi giddo taru kiiro 5.2.3.9, 5.2.3.11, 5.2.3.13, 5.2.3.14, 5.2.3.15,

5.2.3.16 iima worroonni woro keenote yannara hiiqqe leelliro keeno mure agure fulanno gede

assinanni.

6.3.3. Keenamaanchu xa’mamooshshi giddo taru kiiro 5.2.3.7, 5.2.3.8, 5.2.3.9, 5.2.3.11, 5.2.3.13, 5.2.3.13, 5.2.3.14, 5.2.3.15 nna 5.2.3.16 iimma worroonnire xeisasi keeno gooffu gedensaanni buunxiro keenote gumisi diigamanno gede assinanni.

6.3.4 Aleenni taru kiiro 6.3.2 nna 6.3.3 iima worroonni gumulo noo gedeenni heedheenna taru kiiro 5.2.3.9, 5.2.3.13, 5.2.3.14, 5.2.3.15 nna 5.2.3.16 iima worroonni woro diige leelliro keenamaanchu higgetenni xa’mamanno.

* 1. **Loosu qeechanna biilloonye fulino ikki keenote mereershshi iima adhinanni qaafo**

6.4.1 Kunni biddissi giddo gafa shooleho loosu qeechana biilloonye lainohunni taru kiiro 4.4.1,

4.4.2, 4.4.5, 4.4.6, 4.4.8 iima worroonnire hattono keenote mereershi xa’mamooshshi giddo taru kiiro

5.2.4.1, 5.2.4.3, 5.2.4.5 iima gumulloonni woro sa’atenni loosu qeechasi garunni fula hoogino

keenote mereershi iima፡-

A/Borrote Qorophphishsha

B/Cinaancho quwa 6.4 A iima worroonnihu noo gedeenni heereenna uyinoonni qorowishshi borro

kaiminni taashshe woyyeessa hoogiro keenote xa’mo di haa’nanni

6.4.2. Konni biddissi giddo gafa shooleho tegibaarenna sooreessimma lainohunni taru kiiro 4.4.4,

4.4.7, 4.4.9, 4.4.10, 4.4.13, iima worroonni woro hattono keenote mereershi giddeta lainohunni

taru kiiro 5.2.4.4, 5.2.4.7, 5.2.4.8 iimma worroonni woro/gumulo sae leellatenni roorrimmasi fula

hoogino keenote mereershshi:-

A/Qarru leellino ogimmate daninninna deerrinni keenote owaante afanshi daratu kiamanno.

6.4.3.Konni biddissi giddo gafa shooleho loosu qeechanna biilloonye lainohuni taru kiiro 4.4.3

iima worroonniha hattono keenote mereershi xa’mamooshshi giddo taru kiiro 5.2.4.2, 5.2.4.6, 5.2.4.9

iima worroonni woro sae sooreessimmasi fulino ikki keenote mereershshi:-

A/ Keenote mereershi afanshu fajjo diinganni

B/ Cinaancho quwa 6.4 taru kiiro 6.4.1 A nna B hattono taru kiiro 6.4.2 A iima worroonnihu

noo gedeenni heereenna leellino assooti woyyaawino ikkiha woyi noo gedeenni haranni

nooha ikkiro taru kiiro 6.4.3 A iima worroonni woro jeeffannoha ikkanno.

* 1. **Loosu qeechanna biilloonye fultino ikki wolootu ejensete loosaasine iima adhinanni higgete qaafo**

6.5.1.Kunni biddissi giddo gafa shooleho taru kiiro 4.4.1 kayiise 4.4.6 geeshsha worroonni loosu qeechanna biilloonye ragunni fultino ikkiri iima:-

A/ Xe’ne/soro umi yannara kalaqantinota ikkituro qaalu qorophishsha uyiinanni

B/ Sao/xe’ne 2kki yannara wirro loosantinoha ikkiro borrote qoropho

C/ Soro/xe’ne 3kki yannara kalaqantinoha ikkiro qoqqowu mootimmate loosaasine

amanyootu wodho biddissi garinni xa’mamanno.

6.5.2. Tajete gashshootinna sertefikeeshiinete loosi giddo umisi fajjonni afanni heere keenamaanote guma soorranna soorrisiisate looso loosiro qoqqowu mootimmate loosaasine amanyootu wodhe biddissi garinni xa’mamannoha ikkanna hajote kaajjilli garinni higgetenni xa’mamanno.

**Gafa Lamala**

**7. Ejensete loosu qeechanna biillonye**

Sidaamu Dagoomu Qoqqowi Mootimma Ogimmate Dandoo Buuxo Ejense Sidaamu Dagoomu Qoqqowi Mootimma Amaale mini jeefisiisaanote biillonyena loosu qeechi gumurate fushshino lallawi kiiro 003/2012 M.D kaiminni uyiinoonni losu qeechinna biilloonyi noo gede heedheenna aantete diriirssinoonni loosu qeecha biilloonye fultanno.

* 1. **. Ejensete biilloonyenna loosu qeecha**
     1. Yannannita loosu dikko kaima asse keenamaancho, suppervayiizerenna keenote massaara qixxeessitanno, ogeeyyete ogimmate baatooshshe xiinxxallise gumulsiisanno loosu iimano hosiissanno.
     2. Sooreessimmansa fultino ikki suppervayizerooti, keenaano, keenoote mereershshi, wolootu ejensete loosaasine iima qaafo adhitanno/adhissiissanno.
     3. Ejensete owaante lainohunni shiqqanno hedubba adhatenni taashshate qaaafo adha
     4. Massagote loosu minna keenote looso mixonsa biso assitanno gede hasiisannore baala qineessa
     5. Afansha uyiinoonninsa keenote mereershsha ogimmate dandoo keeno koffeenya la’anno komite uurritanno gede assitanno, jeefosino harunsitanno.
     6. Keenote mereershshi deerrinni tidhamino ikki koffeenyi shiqiro tirtanno
     7. Ogimmate dandoo keenona ogimmate deerra lainohunni hajo la’annonsa bissanna dagate hedo cu’mishiishate looso loossanno.
     8. Yanna agadhitino rippoorte federaalete tekinikenna ogimmate rosinna qajeelshu ejensera, xqoqqowu tekinikenna ogimmate rosinna qajeelshu sayiinsenna tekinoloojete biirora shiqishshanno.

**7.2. Dayirekitoreetenna loosu kifilla biilloonyenna loosu qeecha**

**7.2.1. Ogimmate dandoo keenonna buuxo dayirekitoreete biilloonyenna loosu qeecha**

7.2.1.1. Keenote mereershuwanni shiqqano keenote xa’mo haare keenote mereershshi dhuka,

keenote massaarinna keenaanote shiqo, ogimmate daninna deerrinni heeransa buuxatenni keenote

prograame qixxeessa

7.2.1.2. Prograamete garinni keenote mereershuwara keenote loosi loosamasi harunsa

* + - 1. . Ikkado ikkitino keenamaanora ogimmate dandoo buuxo sertefikeete qixxeessa
      2. . Yanna agarino ogimmate dandoo buuxo sertefikeete haaroonsate looso loosa
      3. Keenote looso harunsonna irko assitanno suppervayizere cheeki listete kaiminni gaamanno, jeefosi harunsanno.

**7.2.2. Ogimmate fajjo afansha aatenna haaroonsate dayirekitoreete loosu qeechanna biilloonye**

7.2.2.1. Ogimmate keenaano konni biddissi gafa saseho quwa 3.2 iima worroonni wonsha hasiissanno balaxote hajo kaiminni doora

7.2.2.2. Doorantino keenaanora egennotenna loose leellishatenni irkisamino keeenote amanyooti qajeelsha aa,

7.2.2.3. Keenante ikkado ikkitino indistirete keenaano qajeelshe keenaanchimmate afanshi fajjo aa

7.2.2.4. Harunsote cheeki liste kaiminni keenaanote gaammoshshe assa/aa

7.2.2.5. Ogimmate keenaano loosu jeefo harunsatenni keenate deerra fushshe egensiisa

7.2.2.6. Loosu qeecha fultino ikki keenaano konni biddissi giddo gafa leeho quwa

6.4 iima worroonni woro loosu iima hosiisa

7.2.2.7. Keenote mereershuwa konni biddissi giddo gafa saseho quwa 3.4 iima worroonni garinni

dooranno

7.2.2.8. Istaandaarde wonshitino keenote mereershuwaranna keenaanora afanshu fajjo aanna fajjo

haaronsa

7.2.2.9. Afanshu noonsa keenote mereershuwa tantano qorqoratenni deerru woroonni

ikkitinorira konni biddissi giddo gafa leeho quwa 6.4 iima worroonni woro loosu iima

hosiisanno.

7.2.2.10. Afansha uyinoonninsa keenote mereershuwa ogimmate daninna deerrinni badatenni yannate taje maareekke amadatenni hajo la’annorira egensiisanno

**7.2.3. Keenote owaante qixxaawonna keeno aate dayirekitoreete loosu qeechanna biilloonye**

* + - 1. Keenote massaarra fojo agaranno hattono agarsiisanno
      2. Shiqaanno taje kaiminnni keenote massaara woyyeessini ikkinni loosu iima hosanno ikki gede assanno
      3. Indistiretenni filantino keenaano ogeeyyenni keenote massaari qixxaawonna woyyeesse qineessatenni hattono harinshosi harunsatenni qixxaawanno gede asse federaalete tek/ogim/rosu/qaje/ ejensera soyaanno, kaajjite higgino keenote massaarra daata baankete maareekkanno.
      4. Shiqqanno keenote xa’mo kaiminni daata baankete amandoonni keenote massaarra loosu iima hossanno gede assatenni harinshote fojo harunsanno.
      5. Ogimmate dandoo keeno buuxo harinsho irkkissannonna woyyeessitara dandiitanno qarra tirtanno haaro loosu jirte kalaqqanno xiinxallonna xiinxaawo harisa

**7.2.4. Tajete gashshooti dayirekitoreete loosu qeechanna biilloonye**

7.2.4.1. Keenamaano lainohunni afansha uyinooninsa keenote mereershuwa, keenaanonna keenote massaara qixxeessitanno ogeeyye taje tajete baanke golira kuusanno

7.2.4.2. Keenamaanote taje, keenaanotenna keenote mereershuwa taje bade maareekka

7.2.4.3. Ikkado ikkitino keenamaanonna afansha uyiinoonninsa keenote mereershuwa hattono

Ejensete taje weebi saayiitete fultanno gede assa, higgete doogonni taje xa’midhannorira koppe

asse aa

**Gafa Sette**

**8. Addi addi woro**

**8.1. Jeefishshu heerannonsa ikki biddissuwa**

Kunni biddissi ledo kiphamanno ayii biddissinna rosichu loossa jeefishshu diheerannonsa

**8.2 Biddissa Woyyeessinanni gara**

Qoqqowu ogimmate dandoo buuxo ejense iillitanno lophphote deerri woyi wolu

hasiisanno korkaatinni biddissu woyyaawanno gede ejensete managimeente

kaajjishshuronna qoqqowu tek/og/ros/qaj/say/tek/ biironni kaajjiro woyyaawara dandaanno.

**8.3. Biddissu kaajjanno yanna**

Kuni biddissi kaajjihu wocawaaro 4 barra 2013 M.D hanafe kaajjinoha ikkanno.

Fissaha Fichoola Bakkuulo

Sidaamu Dagoomu Qoqqowi Mootimma Tek/Og/Ro/Qaj/Say/Tek/ Biiro Sooreessa